Paltformê ‘Ti xeyr nêameyî Erdogan‘ (Erdogan not welcom) bi eşkerayîyêka nuştekî waşt ke yê ke vera zilm û zordarîye de yî, wa tewrê çalakîyanê 22ê êlule bibî.
Eşkerayîya platformî de ca dîyaya nînan:
“Erdogano dîktator û îtîfaqê ci yê faşîstî vera kurdan û muxalalîfan de zextan kenê. Bi qetlîam û hêrişan wazenê ke vengê şarî bibirnî û welat bikerê tek tîp. Îtîfaqo faşîst qet yewna îttîqat û nasname nêşinasneno. Polîtîkaya xo ya hêrişkarî teberê sînorê xo de zî dano domnayene. Dagîrkerîya Efrînî, hêrişê Rojawanî ra dima nika zî hêrişê Başûrê Kurdîstanî kenî. Sere de Almanya, xeylê hukmatî û dezgeyê mîyanneteweyî bi bêvengîya xo paştî danê nê şerê lêşinî. Welatê Ewropa û Tirkîya peymananê lêminan virazenê. Almanya bi naye zî qiymê xo nêana sey xelatdayîşî Erdogan dawet kerde.”
Ma sey Platformê ‘Ti xeyr nêameyî Erdogan‘ (Erdogan not welcom) 22ê êlule de çalakîyan virazenê û veng danê pêroyê dezgehanê kurd, tirk, asûrî-sûryanî, laz, çerkes, armenî, cinî, genc, elewî, musluman, xirîstîyan, êzidî û yê bînan ke wa tewrê çalakîyan bibî û vera dîktarorîye de vengê xo berz bikerî. Reyna ma partîyê sîyasî yê almanan û peroyê şorişgêrî û demokratan ra zî wazenê ke wa paştî bidî.”
Ca û demê çalakîyan:
BERLÎN
Ca: Hermannplatz
Saete: 17.30
HAMBURG
Ca: Mercado-Altona
Saete: 15.00
BREMEN
Ca: Hauptbahnhof-Bremen
Saete: 15.00
HANNOVER
Ca: Opernplatz-Hannover
Saete: 14.00
DUSSELDORF
Ca: Platz Vor dem Hauptbahnhof Dusseldorf
Saete: 13.00
ESSEN
Ca:Hauptbahnof Essen
Saete: 16.00
FRANKFURT
Ca: Hauptbahnhof Frakfurt
Saete: 15.00
STUTTGART
Ca: Lautenschlagerstr
Saete: 15.00
